A Bizottság 1220/84/EGK rendelete

(1984. április 30.)

egyes árucikkeknek a Közös Vámtarifa 70.14 A. I. és 70.19 A. I. a) alszáma alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a Görögország csatlakozási okmánya által módosított, a közös vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69/EGK tanácsi rendeletre [1] és különösen annak 3. cikkére,

mivel a közös vámtarifa szerinti nómenklatúra egységes alkalmazásának biztosítása érdekében rendelkezéseket kell tenni az alábbi árucikkek besorolására vonatkozóan:

1. színtelen üveg rozetta ("strassz"), nyolcszögletű (körülbelül 14 mm átmérőjű), vágva és gépi csiszolással, mindkét oldalán számos metszettel, a széléhez közel szimmetrikusan teljesen kilyukasztva két helyen; általában elektromos szerelvényekbe befoglalva;

2. színtelen üveg függő ("strassz"), ovális (pl. körülbelül 50 x 29 mm), vágva és gépi csiszolással, mindkét oldalán számos metszettel, a csúcs közelében teljesen kilyukasztva, általában elektromos szerelvényekbe befoglalva;

3. színtelen üveggolyó ("strassz") (körülbelül 30 mm átmérőjű), vágva és gépi csiszolással, számos metszettel, melyeket kis fém kampók fognak össze; általában elektromos szerelvényekbe befoglalva;

4. színtelen üveggyöngy ("strassz") (körülbelül 10 mm átmérőjű), vágva és gépi csiszolással, számos metszettel, központi tengelye mentén teljesen átlyukasztva; általában az ékszerutánzat gyártása során használják;

mivel a legutóbb az 1018/84/EGK rendelettel [2] módosított 950/68/EGK tanácsi rendelethez [3] mellékelt Közös Vámtarifa 70.14 vámtarifaszáma a következőt tartalmazza: "világító üveg, üvegáru jelzőberendezéshez és optikai elem üvegből, optikailag nem megmunkálva, és nem optikai üvegek", és többek között a 70.19 vámtarifaszám alatt az "üveggyöngyök" és "gyöngyutánzat és hasonló apró üvegáru és ezekből készült termék"-et tartalmazza; mivel a kérdéses termékek besorolása szempontjából a fenti vámtarifaszámokat lehet figyelembe venni;

mivel az (1), (2) és (3) bekezdésben szereplő árucikkek természete (színtelen üveg) és megjelenése (különleges alak, kampók beakasztására alkalmas lyukak) azt jelzik, hogy fő felhasználási területük az elektromos szerelvények gyártása, míg az ékszerutánzatok készítése során történő felhasználásuk csak másodlagos jelentőséggel bír; mivel a (4) bekezdésben leírt árucikkek megfelelnek a Közös Vámtarifa szerinti nómenklatúra 70.19 vámtarifaszáma magyarázó megjegyzésében leírt áruknak;

mivel következésképpen az (1), (2) és (3) bekezdésben szereplő árucikkeket nem a 70.19, hanem a 70.14 vámtarifaszám (a Közös Vámtarifa 70.14 A. I. alszáma) alá kell besorolni, és ezzel szemben a (4) bekezdésben szereplő árukat nem a Közös Vámtarifa 70.14, hanem a 70.19 vámtarifaszáma (70.19. A. I. a) alszám) alá kell besorolni;

mivel az e rendeletben szereplő intézkedések összhangban vannak a közös vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

Az alábbiakban leírt árucikkeket a Közös Vámtarifa megfelelő vámtarifaszáma alá kell besorolni:

1.Színtelen üveg rozetta ("strassz"), nyolcszögletű (körülbelül 14 mm átmérőjű), vágva és gépi csiszolással, mindkét oldalán számos metszettel, a széléhez közel szimmetrikusan teljesen kilyukasztva két helyen; általában elektromos szerelvényekbe befoglalva. | 70.14Világító üveg, üvegáru jelzőberendezéshez és optikai elem üvegből, optikailag nem megmunkálva, és nem optikai üvegből:A.Elektromos szerelvényekhez használt árucikkek:I.Csiszolt üveg, lap, golyó, körte alakú cseppek, virág alakú darabok, függők és hasonló árucikkek csillárok díszítésére. |

2.Színtelen üveg függő ("strassz"), ovális (pl. körülbelül 50 x 29 mm), vágva és gépi csiszolással, mindkét oldalán számos metszettel, a csúcs közelében teljesen kilyukasztva, általában elektromos szerelvényekbe befoglalva. | 70.14Világító üveg, üvegáru jelzőberendezéshez és optikai elem üvegből, optikailag nem megmunkálva, és nem optikai üvegből:A.Elektromos szerelvényekhez használt árucikkek:I.Csiszolt üveg, lap, golyó, körte alakú cseppek, virág alakú darabok, függők és hasonló árucikkek csillárok díszítésére. |

3.Színtelen üveggolyó ("strassz") (körülbelül 30 mm átmérőjű), vágva és gépi csiszolással, számos metszettel, melyeket kis fém kampók fognak össze; általában elektromos szerelvényekbe befoglalva. | 70.14Világító üveg, üvegáru jelzőberendezéshez és optikai elem üvegből, optikailag nem megmunkálva, és nem optikai üvegből:A.Elektromos szerelvényekhez használt árucikkek:I.Csiszolt üveg, lap, golyó, körte alakú cseppek, virág alakú darabok, függők és hasonló árucikkek csillárok díszítésére. |

(4)Színtelen üveggyöngy ("strassz") (körülbelül 10 mm átmérőjű), vágva és gépi csiszolással, számos metszettel, központi tengelye mentén teljesen átlyukasztva; általában az ékszerutánzat gyártása során használják. | 70.19Üveggyöngy, gyöngyutánzat, drágakő- vagy féldrágakő-utánzat és hasonló apró üvegáru és ebből készült termék; üvegkocka és kis üveglap, háttéren, mozaiknak és hasonló díszítő célokra is; üvegszem (emberi műszem kivételével), üvegcső-megmunkálással előállított dísztárgy és más díszműáru; üvegszemcse:A.Üveggyöngy, gyöngyutánzat, drágakő- vagy féldrágakő-utánzat és hasonló apró üvegáru, nem befoglalva, elhelyezve vagy rögzítve, de osztályozatlan árukat a szállítás idejére ideiglenesen rögzítve; üvegszemcse:I.Üveggyöngy:a)Vágva és gépi csiszolással. |

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. április 30-án.

a Bizottság részéről

Karl-Heinz Narjes

a Bizottság tagja

[1] HL L 14., 1969.1.21., 1. o.

[2] HL L 107., 1984.4.19., 1. o.

[3] HL L 172., 1968.7.22., 1. o.

--------------------------------------------------